google/wiki40b huggingface dataset:
Trambaix

Trambaix er et trikkenettverk som knytter sammen Baix Llobregat med sentrum av Barcelona i Catalonia, Spania. Det åpna 5. april 2004. Trambaix har tre linjer, T1, T2 og T3. Alle lenjene starter ved Plaça Francesc Macià og ender opp henholdsvis ved stasjonene Bon Viatge, Sant Martí de l'Erm og Sant Feliu-Consell Comarcal.
Trambaix er en del av «Barcelona Tramvía»-systemet, og komplementer Trambesòs som går i den sørøstlige delen av byen.
Austrobaileyaceae

Utseende

Plantene er vedaktige lianer som er eviggrønne og som kan bli opptil 15 m høye. Stammene kan være litt vridd, og grenene er rette og bladrike. Av bladene kan det utvinnes eteriske oljer. Bladverket foretrekker skygge og derfor vokser planten sjelden over «taket» i regnskogen. Artene foretrekker varme og fuktighet. Blomstene er ganske store og har ca 12 lysegrønne, frie kronblader. Blomsten har 6-20 pollenbærere, hvorav de innerste er sterile. Fruktemneene er oversittende og består av 4-14 frie fruktblader. Pollinatorer er trolig tovinger. Fruktene er om lag 7 cm lange, aprikosfargete, avlange og bærformete.

Utbredelse

Arten(e) vokser bare i regnskogen i nordøstre delene av Queensland i Nordøst-Australia.
Joseph Vaz

Bakgrunn

Joseph Vaz var det tredje av seks barn til det indiske ekteparet Christoph Vaz (fra Sancoale) og Maria de Miranda (fra Benaulim). Familien var av brahminernes kaste, men var blitt katolsk og hadde i den forbindelse tatt det portugisiske slektsnavnet Vaz. Gutten lærte seg portugisisk i Sancoale og latin i Benaulim. Faren sendte ham til Goa, der han studerte ved jesuittenes kollegium St. Paul og ved dominikanernes kollegium eg St. Thomas av Aquino.

Prest

I 1675 ble han diakon, i 1676 mottok han prestevielsens sakrament av erkebiskop António Brandão av Goa. Joseph Vaz var ivrig i sin andakt til Jomfru Maria, og betegnet seg gjerne som en «Jomfru Marias knekt». På hjemstedet ble han raskt kjent som en god predikant og skriftefar.

Misjonær

Han søkte om å bli sendt på misjonsoppdrag. Vaz kom til Ceylon under den nederlandske okkupasjon, da nederlenderne innførte kalvinismes som offisiell religion etter å ha overtatt etter portugiserne. Pater Josef Vaz reiste rundt om på øya for å bringe eukaristien de katolske sakramenter til hemmelige grupper av katolikker. Senere under sitt virke var han i stand til å finne tilflukt i kongedømmet Kandy og der kunne han virke fritt. Innen sin død hadde han klart å gjenreise den katolske kirke på øya.
Av katolikker kalles han gjerne Ceylons apostel. 
Han ble saligkåret den 21. januar 1995 av pave Johannes Paul II i Colombo, og kanonisert den 14. januar 2015 av pave Frans i en friluftseremoni på  Galle Face Green i Colombo.
Wagah

Wagah (punjabi: ਵਾਘਾ, hindi: वाघा, urdu: واہگہ‎) er den eneste grenseovergangen mellom India og Pakistan. Den ligger på Grand Trunk Road mellom byene Amritsar i indisk Punjab og Lahore i pakistansk Punjab. Nærmeste jernbanestasjon er Attari, som ligger 3 km unna Wagah.
Wagah, kjent som Wahga i Pakistan, er en landsby der den kontroversielle Radcliffe-linjen ble tegnet gjennom. Radcliffe-linjen var den spesifiserte grensen som skilte India og Pakistan ved delingen av Britisk India i 1947. Som følge av uavhengigheten ble landsbyen delt i to. Den østlige delen av landsbyen ligger i dag i India, mens den vestlige halvdelen ligger i Pakistan. Wagah er spesielt kjent for den daglige grenseseremonien. Like før solnedgang hver dag kommer tusenvis av innbyggere og turister fra begge sider av grensen til Wagah for å overvære seremonien, der grenseportene låses og flaggene senkes. Selve seremonien er underholdende siden det handler om at alt skal skje synkront på pakistansk og indisk side, samtidig som landene har en slags «stand-off» der de konkurrerer om hvem som kan holde en tone lengst, rope høyest, sparke høyest og brette flagget fortest. I tillegg blir det spilt høytidelig musikk og ropt nasjonalistiske slagord for å gjøre det hele til en storstilt festforestilling for de fremmøtte.
Babandh kraftverk

Babandh kraftverk er et kullkraftverk under bygging i distriktet Dhenkanal i delstaten Orissa i India. Brenselstypen blir bitumenøst kull. Totaleffekten skal bli 1 320 MW fordelt på to enheter når anlegget står ferdig. Utbygger er Lanco Group.
Gjenganger

Eksempler

Eksempler på spesielle typer gjenganger i norsk tradisjon, er draugen, et gjenferd etter en død fisker, og utburd, gjenferd etter et udøpt barn som er blitt satt ut for å dø. Fra folketroen kjennes også den døde mora som viser seg for å advare stemora til barna hennes.
Vampyrer er en type gjenganger som drikker på blod fra levende. Av andre «udøde» skikkelser fra moderne folketro er zombier blitt vanlige i populærkulturen. I fantasyspill og annet er skikkelsen lich (dannet etter ordet «lik») en type udød skapning.
Dybbuk er gjenferd i jødisk mytologi, yūrei en urolig sjel etter en avdød i japansk mytologi og jiangshi en «hoppende» vampyr eller zombie i kinesisk tradisjon.
Fantomer er sjelen etter avdøde som viser seg om et skinnbilde, mens bankeånder (poltergeister) kan tolkes som gjenferd som ytrer seg gjennom lyder og uro.
I spiritistisk tradisjon kan medier, personer som fungerer som mellomledd eller formidlingskanal, kommunisere med avdøde. I religiøs tradisjon finnes også troen på gjenoppstandelse etter døden.
Søndre Salten

Søndre Salten var en valgkrets i Nordlands amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Søndre Salten valgte således én representant og én personlig vararepresentant.
Valgkretsen Søndre Salten bestod av herredene Rødø/Rødøy, Melø/Meløy, Gildeskaal, Beieren/Beiaren, Bodin, Skjerstad, Fauske og Saltdalen med rundt 30 000 innbyggere og 13 000 stemmeberettigede etter innføringen av kvinnelig stemmerett.
Kazuhito Mochizuki

Karriere

Kazuhito Mochizuki startet sin profesjonelle karriere i Yamaha Motors i 1977. Han har tidligere vært trener for Ehime FC, Azul Claro Numazu, Vanraure Hachinohe og Saurcos Fukui.
Maria Larssons evige øyeblikk

Handlingen

Filmen handler om Maria Larsson (Maria Heiskanen) som i begynnelsen av 1900-tallet vinner et kamera på et lotteri. Med en fyllik til mann (Mikael Persbrandt) og en stadig voksende barneskare tvinges hun samtidig å kjempe for et anstendig familieliv, med kameraet gjemt og glemt. Når hun går for å pantsatte den møter hun den danske fotografen Sebastian Pedersen (Jesper Christensen) og hennes liv tar en ny venning.
Massimo Leardini

Karriere

Leardini kom til Norge på 80-tallet, og startet sin fotokarriere her. Leardini jobber primært med mote-, reklame- og kunstfotografi. Han har deltatt på flere utstillinger i inn- og utland, blant annet på Qvale Galleri i Oslo, og har gitt ut syv fotobøker: Scandinavian, Catarsi, Neg., Viktoria, I Live amomg the things, El Tango es Buenos Aires, Vol I. Han har jobbet med kommersielle aktører som Røde Kors, Fretex, Coca-Cola, IKEA, SAS og Volvo, og portrettert blant andre Jean Paul Gaultier, Pelé, Jens Stoltenberg, Kåre Willoch, Maria Bonnevie, Viktoria Winge og Iselin Steiro. Leardini er representert av styling- og fotografbyåret Pudder Agency.
Nadītu

Nadītu er betegnelsen på en lovlig posisjon for kvinner i oldtidens babylonske samfunn og for sumerske tempelslaver som var hovedsakelig særskilte og uavhengige kvinner som ikke levde i normale patriarkalske familiestrukturer som det babylonske samfunnet.
Nadītu levde i klosterlignende bygninger, og hadde generelt egne hjem innenfor disse kompleksene og hadde lov til å eie egen eiendom. De kunne inngå kontrakter, låne penger og utføre forretningstransaksjoner som ellers var nektet andre kvinner i samfunnet. Nedtegnelser viser at de var svært aktive. Vanligvis tilhørte disse kvinnene de øverste samfunnsklasser, ofte fra kongelige familier.
Deres finansielle uavhengighet var basert på deres medgift, som de ikke hadde lov til å gi videre til en mann; medgiften var godtgjørelsen for ikke å bli omfattet i arveoppgjør, da arven gikk videre i den patriarkalske linje. Det er uklart om nadītu hadde lov til å gifte seg, eller om denne rettigheten var reservert for de nadītu som tilhørte tempelet til Marduk. Ifølge enkelte kilder var sølibat påkrevd i templene til Shamasj, eller i det minste måtte de forbli barnløse, noe som er reflektert i selve begrepet nadītu, «brakkmark» (det vil si ufruktbar). Når en nadītu døde, gikk medgiften videre til hennes brødre eller andre slektninger.
Det var flere forfattere blant nadītu. I henhold til Gilgamesj-eposet, er skriving tilskrevet en gudinne. I tempelet til Inanna i Erek er de eldste skrivetavlene funnet, og de er datert tilbake til 3000-tallet f.Kr. Mange nadītu levde der som prestinner.
Mellom elvene Tigris og Eufrat er det funnet mange templer som var viet dyrkelsen av Inanna, og det var i disse nadītu holdt til mens de var i aktiv tjeneste. Det 5000 år gamle tempelet i Uruk (Bibelens Erek) er det største av disse ved at det ble jevnlig ombygget og utvidet. En skulptur av en kvinnes hode og det velkjente Warka-vasen (i dag i museet i Bagdad) har blitt oppdaget der, og viser relieffer av en mulig arkaisk modergudinnekultur: bilder av hellige eiendeler og skogslunder, menn som høster, produserer og passet geiter, alt dette indikerer symboler på den sosiale orden for denne tiden.
«Fjeld»

«Fjeld» var en tremastet bark, bygget ved verftet Alex. Hall & Co. i Aberdeen, Skottland i 1877.
Hennes opprinnelige navn var «Elissa», som hun igjen bærer idag. Hun ble bygget på oppdrag fra reder og kaptein Henry F. Watt fra Liverpool, og la ut på sin jomfruferd den 19. desember 1877. Hun gikk da med kull fra Wales til Pernambuco (Recife) i Brasil hvor hun losset 24. januar 1878.
Under norsk flagg ble hun eid av rederiet Bugge & Olsen fra 1897 til 1912, og hennes hjemmehavn var Larvik fram til hun ble solgt til Sverige den 19. november 1912. Hun var under kommando av Kaptein Herman Andersen fra 1897 til 1912 og Kaptein J. G. Gedde fra 1909 til 1912, som tok henne i trampfart blant annet mellom Larvik og Laguna de Términos i Campeche, Mexico.
Skipet ble opprinnelig bygget i klinket stål, men har gjennomgått en rekke modifikasjoner. Blant annet ble hun utstyrt med dieselmotor og fikk riggingen sin fjernet. Hun ble i 1975 kjøpt opp av Galveston historiske forening for US$40 000 og i de neste ti årene gjennomgikk hun en fullstendig restaurering tilbake til sin opprinnelige stand.
Skipet var 45,5 meter (148,9 fot) langt, med en maksimum bredde på 8,5 meter. Hun hadde et dypgående på 4,45 meter og et deplasement på 431 tonn.

Fjeld i poesi

Funnet på et postkort datert Preston 9. mars 1910 ble dette diktet av Fjelds matros Ferdinand Pedersen. Sjømannen og poeten Pedersen døde få år etter av blindtarmbetennelse om bord utenfor Sør-Afrika
Med dette skibet
vil jeg gynge paa det
store stolte hav og
mange storme døie
der krydse vil dens stavn
Mens jeg til roret stander
og ser på stjernenes
milde glans da nønner
jeg min vise om det
lile Norge med klippe
borge mig huer best
Gullsnitt

Gullsnitt (tidligere Utsnitt) er en norsk pris som årlig deles ut til reklamefotografer. Gullsnitts formål er å belønne det fremste av norske reklame- og motefotografers arbeid. De deltagende fotografene konkurrerer i flere kategorier.
Prisen ble etablert i 1994 av Norske Reklamefotografer (NRF). Fram til dette hadde Gullblyanten hatt en egen kategori for foto, men da denne ble fjernet, opprettet NRF sin egen pris. Formålet er å synliggjøre reklamefotografiet i Norge.
Leder i 2010 var Anne Helene Gjelstad.
Aaron Lennon

Tottenham Hotspur FC

Lennon kom til Tottenham Hotspur fra Leeds United i 2005, der han ble den yngste spilleren som har spilt i Premier League. I en alder av 16 år og 129 dager kom han inn som reserve i en kamp mot nettopp Tottenham.

Everton FC

Den 2. februar 2015 ble Lennon lånt ut fra Tottenham Hotspur til Everton FC ut 2014/2015-sesongen. Den 1. september ble låneovergangen fra Tottenham til Everton gjort permanent, hvor Lennon skrev under på en treårskontrakt.

Landslagsspill

Den 8. mai 2006 kom beskjeden om at han var tatt ut i Englands tropp til VM 2006.
J-pop

J-pop (eller Jpop) er en forkortelse av Japanese popular music, det vil si popmusikk fra Japan. Det dreier seg om en mest vestlig-inspirerte delen av japansk populærmusikk. Den har også hentet inspirasjon fra K-popen fra Sør-Korea. Uttrykket ble først tatt i bruk av radiokanalen J-Wave for popmusikk, men inneholder flere stilarter enn bare pop, for eksempel rock, dance, rap og soul. Samtidig som interessen for Japan har vokst i resten av verden de siste årene, har også interessen for J-pop vokst utenfor Japans grenser. Dette skyldes i stor grad bruken av J-pop-sanger i populære animeserier som er blitt svært populære også utenfor Japan (Naruto, Pokémon, Digimon mfl.).
Japanske musikkforretninger kategoriserer gjerne sin musikk i fire grupper: J-pop, enka (en tradisjonell form for ballade), klassisk, og engelsk/internasjonal. Noen sanger, som dem sunget av Miyuki Nakajima og Anzen Chitai, representerer en fusjon av enka og J-pop.
Utenfor Japan er det spesielt Ayumi Hamasaki som er kjent innen sjangeren, og hun blir ofte sett på som «dronningen» av J-pop og er mestselgende kvinnelige artist med over 50. millioner solgte plater til dags dato.
Insomnia (2002)

Handling

I den lille fiskebyen Nightmute i Alaska, blir en sytten år gammel jente ved navn Kay Connell funnet drept. To LAPD-detektiver, Will Dormer og Hap Eckhart, blir sendt til Alaske for å assistere det lokale politiet under etterforskningen. Samtidig foregår en intens intern politi-etterforskning i Los Angeles om hvorvidt Dormer har utvist grov uforstand i tjenesten. Eckhart forteller Dormer at han har blitt tilbudt en avtale om immunitet i bytte for sitt vitnesbyrd om en av Dormer`s tidligere saker. Eckhart sier at han ikke har noe annet valg enn å godta denne avtalen. Dormer kommer med en plan for å lokke morderen tilbake til åstedet for ugjerningen. Dette forsøket mislykkes, og den mistenkte flykter inn i den tette tåken i området. Under jakten oppdager Dormer en person som løper vekk fra ham i tåken. Dormer mistenker at dette er morderen som prøver å stikke av fra åstedet og skyter etter denne personen, bare for å oppdage at han har skutt Eckhart. På grunn av Eckhart`s nært forestående vitnesbyrd, forstår Dormer at ingen vil tro på at dette bare var et uhell. I panikk endrer Dormer på åstedet før han skaffer hjelp og han forteller politiet at Eckhart ble skutt av den mistenkte morderen. Ellie Burr, en ung politi-betjent, blir satt til å lede etterforskningen av skyte-episoden og drapet på Eckhart..
I løpet av de neste dagene blir Dormer veldig plaget av søvnløshet og skyld over å drept Eckhart. Søvnløsheten blir ytterligere forverret av det evigvarende dagslyset i Alaska. Dormer begynner deretter å motta anonyme telefonsamtaler fra den mistenkte drapsmannen, som påstår å ha vært vitne til at Dormer drepte sin partner. Dormer er klar over at drapsofferet var fan av en krimforfatter som heter Walter Finch. Dormer leter opp Finch`s adresse og bryter seg inn i leiligheten hans for å finne mulige bevis, bare for å bli oppdaget av Finch selv. Finch tilbyr Dormer en avtale. Dormer vil ramme den dreptes voldelig kjæreste Randy Stetz for drapet i bytte mot Finch sin stillhet om hvem som egentlig drepte Eckhart.
Ellie Burr finner ett prosjektil på stedet hvor Eckhart ble skutt, noe som ikke stemmer overens med kulen i Eckhart`s kropp. Burr begynner å tro at Dormer har løyet om hvem som egentlig skjøt Eckhart . Den natten blir Dormer oppringt av Finch som forteller ham at han kvinnens død var "en ulykke", og at han slo henne i hjel i et anfall av raseri etter at hun avviste hans tilnærmelser. Finch avgir, under Dormer`s instruksjoner, et falskt vitnesbyrd på politistasjonen. Dette, sammen med et våpen plantet av Finch, gjør at søkelyset rettes mot eks-kjæresten Randy. Finch indikerer at Randy tidligere hadde misbrukt den drepte kvinnen.

Popularitet og økonomi

Insomnia ble en moderat suksess. Den innbrakte $113,7 millioner på verdensbasis, hvorav $67 millioner i USA.
Produksjonskostnadene var på $46 millioner.

Anmelderne

Den ble meget godt mottatt av anmelderne, noe som gjenspeiles i at den har fått 92 % på Rotten Tomatoes. Både Roger Ebert og Leonard Maltin gav den 3,5 av 4 stjerner.

Priser

Christopher Nolan fikk prisen som årets britiske regissør ved London Film Critics' Circle.
Epactoides

Levevis

Som andre møkkskarabider har disse artene larver som lever av møkk.
De voksne billene ruller møkka til en ball som graves ned, der eggene legges.

Utbredelse

Slekten er utbredt på Madagaskar.
Synkope (lingvistikk)

Synkope er i lingvistikken et uttrykk for at en vokal eller en stavelse i et ord faller bort. Et eksempel er by'n istedenfor byen.
Verdenscupen i svømming

Verdenscupen i svømming er en internasjonal serie av konkurranser i svømming. Verdenscupen foregår vanligvis på høsten, rett etter siste store internasjonale mesterskap (VM/OL). Serien startet i 1988/1989 og er åpen for svømmere fra nasjoner som er medlem av FINA. Med unntak av 2015-sesongen blir det konkurrert i kortbanesvømming, og verdenscupen er vanligvis starten på kortbanesesongen som avsluttes med VM eller EM i kortbanesvømming i desember.
Rhagiomorphini

Utseende

Middelsstore, slanke trebukker, farget i rødt, hvitt og svart. Hodet er forholdsvis stort, ovalt, antennene lange og tynne, noen ganer med en kvast av børster i midten. Pronotum er lengre enn bredt og ofte smalere enn hodet, nærmest rørformet med et par knøler på sidene. Dekkvingene er parallellsidige.

Utbredelse

Gruppen er utbredt i Australia.
Biervliet

Biervliet (51°20′N 3°41′Ø) er en gammel fiskerlandsby og omliggende område i Zeeuws-Vlaanderen med 1310 innbyggere. Den var en selvstendig kommune frem til den ble slått sammen med Terneuzen i 1970. Den befinner seg på vestsiden av Terneuzen mot grensen med Sluis.
Landsbyen har en lang historie, den er ifølge landsbyens eget nettsted nevnt første gang i 984. I 1183 fikk festningsbyen byrettigheter, og samme år ble den, sammen med 27 andre byer i Flandern, fritatt for tollplikt av greve Philip van den Elzas. 
Rundt 1400 fant flere oversvømmelser sted, og Biervliet ble liggende på en øy. Frem til 1573 falt Biervliet under Grevskapet Flandern, men i 1573 ble byen befridd fra det spanske herredømmet av vanngeusene, og ble dermed en del av grevskapet Holland. Stattholder Maurits av Nassau lot en festning bli bygget på øyen, slik at skipstrafikken til og fra Gent kunne kontrolleres.
Biervliets kirke, Visserskerk (no. fiskernes kirke), ble bygget i 1659 og har fremdeles noen glassmalerier fra 1660-61 i vinduene. Et annet dominerende byggverk er kornmøllen De Harmonie fra 1842. 
Best kjent er landsbyen som fødestedet til Willem Beukelszoon som skal ha oppdaget en prosess kalt haringkaken. Dette er en spesiell måte å rense sild på.
Solidaritetsløp

Solidaritetsløp er en populær måte å samle inn bistand til ulike formål som bidrar til å hjelpe samarbeidsprosjekter i utviklingsland. For å kunne gjennomføre et slikt bistandsprosjekt trenger man frivillige som er villig til å løpe for den bestemte saken. Inntekten kommer ofte fra sponsorer som de frivillige har skaffet seg gjennom familie, venner og bekjente. Den frivillige og sponsor blir enig om en bestemt sum som blir donert per runde som gjennomføres.
Total Recall (1990)

Handling

Året er 2075. Douglas Quaid blir revet ut av hverdagens fredelige virkelighet når han begynner å bli plaget av drømmer om at han er spesialagent på planeten Mars. Etterhvert blir han usikker om drømmene er fantasi eller virkelighet. Etter en rekke uvanlige hendelser reiser han til Mars for å komme til bunns i saken. Der blandes han inn i et mysterium som gjør at hans egen identitet blir trukket i tvil. Det visert seg at hans egentlige identitet stemte med hans drømmer. På Mars blandes han inn i en voldelig konflikt mellom presidenten og mutantene som bor der. Alt synes å ha opphav i et opplevelsesbyrå kalt Rekall.

Om filmen

Store deler av filmen ble innspilt i Mexico.

Anmelderne

Filmen ble godt mottatt av de amerikanske anmelder da den kom. Den har fått 82 % på Rotten Tomatoes og 57 % på Metacritic. Roger Ebert i Chicago Sun-Times gav den 3,5 av 4 stjerner, mens Leonard Maltin gav den 3 av 4. Den fikk også god omtale i aviser og publikasjoner som Entertainment Weekly, Time, Los Angeles Times, Variety, San Francisco Chronicle og USA Today. Den ble ble dårlig mottatt av anmelderen i Washington Post.
Dagbladets anmelder gav den terningkast fem, mens VGs anmelder gav den terningkast tre. Den norske nettstedet CINERAMA gav den terningkast fire i 2000.

Økonomi

Filmen innbrakte 119 millioner dollar i USA alene og 261 millioner dollar på verdensbasis. Den ble den syvende mest innbringende filmen på kino i USA i 1990 og den femte mest innbringende på verdensbasis. Produksjonskostnadene er anslått til 65 millioner dollar.

Priser og nominasjoner

Den ble tildelt to Saturn Awards (beste sci-fi film, beste kostyme), og én Oscar (beste visuelle effekter).

TV-serie

Filmen var i 1999 opphav til den kortlivede Tv-serien Total Recall 2070.
Josef Freinademetz

Liv og virke

Freinademetz var fjerde barn av Giovanmattia og Anna Maria Freinademetz i Oies, en husklynge under byen Badia i de sørlige Dolomittene, som den gang var del av Østerrike men er del av Italia. Han studerte teologi i presteseminaret i Brixen og ble presteviet den 25. juni 1875. Han ble først utnevnt til kommuniteten i San Martino di Badia, ikke langt fra hjemstedet.
Under studiene og deretter tre år i San Martino følte Freinademetz seg sterkt kallet til å bli misjonær. Han kontaktet Arnold Janssen, grunnlegger av misjonshuset Det guddommelige ords selskap i Steyl i Nederland. Med tillatelse fra sine foreldre og sin biskop flyttet han til Steyl i august 1878, der han ble utdannet til misjonær.
I mars 1879 gikk han og hans medbror Johann Baptist von Anzer ombord på et skip til Hongkong, der de steg i land fem uker etter. De ble der i to år. Freinademetz bodde i  Sai Kung til 1880 og bygde et kapell på øya Yim Tin Tsai i 1879. I 1881 flyttet de til den sørlige del av provinsen Shandong, som var utpekt til misjonsområde for dem. Da de ankom hadde området 12 millioner innbyggere, hvorav 158 var blitt døpt.
Freinademetz var svært altiv i utdannelsen av kinesiske lekfolk og prester. Han skrev en kateketisk lærebok på kinesisk, og betraktet katekesen som den viktigste del av deres misjonærarbeid. I 1898 ble han syk med laryngitt og tuberkulose, og Anzer, som var blitt biskop, og andre prester, overtalte ham til å reise til Japan for å komme seg. Han vendte tilbake til Kina etter en stund, selv om han ikke var fullt ut restituert. 
Han administrerte kirken da biskopen måtte reise til Europa i 1907. Det brøt da ut tyfus, og han hjalp alle han kunne helt til han selv ble smittet. Han trakk seg da tilbake til Taikia i det sørlige Shandong, hvor han døde. 
Freinademetz og Arnold Janssen ble kanonisert den 5. oktober 2003 av pave Johannes Paul II, samtidig som Daniele Comboni, en viktig afrikamisjonær.
Lanzhou militærregion

Lanzhou militærregion (forenklet kinesisk: 兰州军区, pinyin: Lánzhōu jūnqū) er en av de syv militærregioner i Folkerepublikken Kina. Den dekker alle militære styrker (Folkets frigjøringshær) og dessuten alle væpnede polisiære styrker i Xinjiang, Qinghai, Gansu, Ningxia og Shaanxi, og dessuten Ali-området i det nordvestlige Tibet.
Beregninger fra International Institute for Strategic Studies anslår at militærregionen råder over rundt 220.000 mann.
Regionen har navn etter provinshovedstaden Lanzhou i provinsen Gansu.
WebAPP

WebAPP også kjent som  Web-APP er et populært, åpent kilde webadministrering system (CMS) skrevet i Perl programeringsspråk. Navnet "WebAPP" er en forkortelse for "Web Automated Perl Portal". Det er underlagt GNU General Public License, WebAPP er en fri programvare (free software).

Egenskaper

Forbedret kryptering, artikler,  forum, Instant Melding system (IM), hvem er online, profil info, medlemsliste, sorterte linker for IM, Profil og E-post, Download og Linker, Statistikk med avanserte sortering, Webbaserte administrering med hjelp av kontroll panel, om, kontakt og hjelp sider, velkommen meldinger for registrerte brukere og gjester.